b'\n_START_ARTICLE_\nRam\xc3\xb3n Ruiz Amado\n_START_PARAGRAPH_\nRam\xc3\xb3n Ruiz Amado (Castell\xc3\xb3n Ampurias, 1861 \xe2\x80\x93 Barcelona, 1934) oli ensimm\xc3\xa4inen espanjalainen sosiaalipedagogi. H\xc3\xa4n oli my\xc3\xb6s katalonialainen jesuiitta. Omiin kristillisiin sosiaalipedagogisiin n\xc3\xa4kemyksiins\xc3\xa4 h\xc3\xa4n on saanut vaikutteita erityisesti Herbartin ajatuksista. Ruiz Amado osasi useita kieli\xc3\xa4 ja saattoi siten hakea ajatuksiinsa vaikutteita saksalaisten lis\xc3\xa4ksi esimerkiksi amerikkalaiselta John Deweylt\xc3\xa4._NEWLINE_H\xc3\xa4n kirjoitti vuonna 1929 ensimm\xc3\xa4isen espanjalaisen sosiaalipedagogiikan oppikirjan nimelt\xc3\xa4 "Educaci\xc3\xb3n social". Amado kirjoitti my\xc3\xb6s muun muassa kasvatuksen historiasta, naisten kasvatuksesta, uskonnollisesta kasvatuksesta, moraali-, kansalais- ja poliittisesta kasvatuksesta sek\xc3\xa4 pedagogiikan ja sen aputieteiden tietosanakirjan._NEWLINE_Sosiaalinen kasvatus on Amadon mielest\xc3\xa4 luonnostaan demokraattista ja sopii siten vain demokraattisiin yhteiskuntiin, jolloin se auttaa yhteiskuntaa t\xc3\xa4ydellistym\xc3\xa4\xc3\xa4n toisaalta kaikkia ihmisi\xc3\xa4, ja toisaalta jokaista yksil\xc3\xb6\xc3\xa4 varten.'